Tilda Swinton

**Tilda Swinton** (nombre artistico de **Katherine Matilda Swinton**), naixida de Londres (Reino Uniu) lo 5 de noviembre de 1960, ye una actriz britanica, activa en o mundo d'o cine britanico dende meyaus d'os anyos 1980 y con cuantos premios y nominacions recibius por o suyo treballo. Ye mai de l'actriz Honor Swinton Byrne y fa parte d'o clan Swinton, estando filla d'o cheneral sir John Swinton of Kimmerghame y descendient, entre d'atros, d'o escritor y politico Archibald Campbell Swinton y d'o politico George Swinton,y familia d'o pintor James Rannie Swinton y de l'incheniero Alan Archibald Campbell-Swinton.

En a suya filmografía como actriz, se pueden mencionar as suyas interpretacions en bellas cintas como *[[Edward II (cinta)|Edward II]]* (1991, Derek Jarman), *[[Female Perversions]]* (1996, Susan Streitfeld), *[[The Deep End (cinta)|The Deep End]]* (2001, Scott McGehee y David Siegel), *[[Vanilla Sky]]* (2001, Cameron Crowe), *[[Michael Clayton (cinta)|Michael Clayton]]* (2007, Tony Gilroy), *[[The Curious Case of Benjamin Button (cinta)|The Curious Case of Benjamin Button]]* (2008, David Fincher), *[[We Need to Talk About Kevin (cinta)|We Need to Talk About Kevin]]* (2011, Lynne Ramsay), *[[Suspiria (cinta de 2018)|Suspiria]]* (2018, Luca Guadagnino), u *[[The Room Next Door]]* (2024, Pedro Almodóvar).

## Premios
En 1993 Tilda Swinton recibió una nominación a lo Premio d'o Cine Europeu a la Millor Actriz por a suya actuación en *[[Orlando]]*, dirichida por Sally Potter, en a 6<sup>ena</sup> edición d'os Premios d'o Cine Europeu.

L'anyo 2002 recibió una nominación a lo Premio Globo d'Oro a la Millor Actriz Dramatica en a 59<sup>ena</sup> edición d'os Premios Globos d'Oro por o suyo papel de *Margaret Hall* en a cinta *[[The Deep End (cinta)|The Deep End]]*, dirichida por Scott McGehee y David Siegel.

En l'anyo 2008 recibió un Premio Oscar a la Millor Actriz Segundaria por o suyo papel en *[[Michael Clayton (cinta)|Michael Clayton]]* (dirichida por Tony Gilroy) en a 80<sup>ena</sup> edición d'os Premios Oscar. Por iste mesmo papel recibió un Premio BAFTA a la Millor Actriz Segundaria en a 61<sup>ena</sup> edición d'os Premios BAFTA y tamién una nominación a lo Premio Globo d'Oro a la Millor Actriz Segundaria en a 65<sup>ena</sup> edición d'os Premios Globos d'Oro.

En 2009, recibió una nominación a lo Premio BAFTA a la Millor Actriz Segundaria por a suya interpretación en *[[Burn After Reading]]*, una cinta dirichida por Joel Coen y Ethan Coen, en a 62<sup>ena</sup> edición d'os Premios BAFTA.

En 2012 recibió una nominación a lo Premio BAFTA a la Millor Actriz por *[[We Need to Talk About Kevin (cinta)|We Need to Talk About Kevin]]*, una cinta dirichida por Lynne Ramsay, en a 65<sup>ena</sup> edición d'os Premios BAFTA. Por ista mesma cinta ya heba recibiu un Premio d'o Cine Europeu a la Millor Actriz en a 24<sup>ena</sup> edición d'os Premios d'o Cine Europeu. Y nuevament por ista cinta, recibió una nominación a lo Premio Globo d'Oro a la Millor Actriz Dramatica en a 69<sup>ena</sup> edición d'os Premios Globos d'Oro.

En l'anyo 2024, Tilda Swinton recibió una segunda nominación a lo Premio d'o Cine Europeu a la Millor Actriz en a 37<sup>ena</sup> edición d'os Premios d'o Cine Europeu, en iste caso por a suya interpretación en a cinta *[[The Room Next Door]]*, de Pedro Almodóvar. Con ista mesma cinta recibió en 2025 la suya tercera nominación a lo Premio Globo d'Oro a la Millor Actriz Dramatica, en a 82<sup>ena</sup> edición d'os Premios Globos d'Oro.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Tilda Swinton.

## Vinclos externos

*  Tilda Swinton en Internet Movie Database.
*  Tilda Swinton en Screenonline d'o *[[British Film Institute]]*.